|  |  |
| --- | --- |
|  |  |
|  |  |
| Korporativne komunikacije  Av. V. Holjevca 10  Zagreb 10002    Tel: 01 6450 406  Fax: 01 6452 406 |  |

**PRIOPĆENJE ZA MEDIJE**

**U Ininoj tankerskoj luci u Solinu održana završna pokazna vježba gašenja požara**

* **Svibanj je tradicionalno mjesec u kojem se u INA Grupi posebna pozornost posvećuje zaštiti od požara**
* **Ovogodišnja kampanja rezultirala je pokaznom vježbom gašenja požara, evakuacije, spašavanja te sanacije okoliša u slučaju požara na tankeru prilikom istovara naftnih derivata u tankerskoj luci Terminala Solin**

**Solin, 31. svibnja 2019. – Danas je u Ininoj tankerskoj luci u Solinu održana atraktivna pokazna vatrogasna vježba u kojoj su simulirani eksplozija na trupu broda i požar te spašavanje ozlijeđenog radnika iz mora. Zbog specifičnog scenarija i tematike, u pokaznu vježbu je bilo uključeno više od 50 pripadnika interventnih službi te radnika Ininog Terminala u Solinu.**

Cilj vježbe je pokazati kako se raspoloživim zaštitnim uređajima, upravljanju u kriznim situacijama te poštivanjem mjera sigurnosti može umanjiti materijalna šteta i sačuvati ljudski život. U vježbi su sudjelovali operativni stožer Ininog Terminala su Solinu, PVP INA Solin, organizacijska jedinica Održivog razvoja i zaštite zdravlja i sigurnosti i okoliša INA Logistike, JVP Grada Splita, DVD Solin, DVD Vranjic, DVD Mladost – Kaštel Sućurac, DVD Kaštel Gomilica, Lučka kapetanija Split, Lučka uprava Split, Pomorska policija Split, Brodospas, MT Kijac/Sepen, MT Forca, Legio Quarta, HGSS i MORH.

*„Sigurnost na radnom mjestu utkana je u sve poslovne procese INA Grupe. Ova vježba dokaz je kako naši ljudi, uz podršku interventnih službi lokalne zajednice u kojoj djeluju, mogu prevenirati i pravovremeno reagirati na sve vrste opasnosti koje rad u našoj industriji može donijeti. Zahvaljujem svima koji su svojim sudjelovanjem doprinijeli da utvrdimo organiziranost, uvježbanost te provjeru koordiniranosti svih sudionika u uvjetima velikih nesreća*“ –rekla je direktorica Održivog razvoja i zaštite zdravlja sigurnosti i okoliša Ine Angelika Brnada.

Uz suradnju sa stručnim ekipama obučenima za postupke evakuacije, spašavanja, gašenja požara te pružanja prve pomoći, vježba je uspješno provedena.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 500 maloprodajnih mjesta u Hrvatskoj i u susjednim zemljama. INA Grupa je članica MOL Grupe.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)